### Beslutning

Godkendt.

### Sagsfremstilling

## Resume og sagens baggrund

Lokalplan 600 er udarbejdet for at kunne etablere en ny dagligvarebutik ved [adresse]. Udvikler skal i forbindelse med etablering af parkeringspladser til butikken erhverve areal fra offentlig vej. Der skal derfor tages stilling til henholdsvis nedlæggelse og nedklassificering af en del af den offentlige vej mellem [adresse] og [adresse].

## Indstillinger

Chefen for Vej, Ejendom og Affald indstiller, at en del af den offentlige vej mellem [adresse] og [adresse] nedlægges og nedklassificeres i henhold til vedlagte kortbilag.

## Behandling

Teknik- og Miljøudvalget.

## Sagsfremstilling

I relation til vedtagelse af lokalplan 600, godkendt på Teknik- og Miljøudvalgets møde den 3. april 2025, fastsættes der nærmere rammer for etablering af en ny dagligvarebutik ved [adresse]. Etablering af det fornødne parkeringsareal samt nye til- og frakørselsforhold til [adresse] medfører en ændring på det offentlige vejareal, litra (7000)”aq” [adresse], [adresse], beliggende mellem [adresse] og [adresse].

Kalundborg Kommune har modtaget en todelt ansøgning fra udvikler af arealet. Udvikler af arealet til den nye dagligvarebutik ønsker en nedlæggelse af en del af det offentlige vejareal mellem [adresse] og [adresse] (litra (7000)”aq” [adresse], [adresse]) med henblik på overførelse til matr.nr. 81 Høng By, [adresse]. Dertil ansøger udvikler om nedklassificering af en del af det offentlige vejareal Litra (7000)”aq” [adresse], [adresse]. Arealerne fremgår af Bilag A, hvor det lysegrønne areal relaterer sig til nedlæggelse af offentlig vej, og det lilla areal nedklassificeres til privat fællesvej.

Efter vejlovens § 15 bestemmer Kommunalbestyrelsen, hvilke nye kommuneveje der skal anlægges, og hvilke bestående kommuneveje der skal flyttes, nedklassificeres eller nedlægges. Når Kommunalbestyrelsen har bestemt, at en kommunevej skal nedlægges, skal Kommunalbestyrelsen ifølge vejlovens § 124, stk. 1, tage stilling til arealets fremtidige status.

Udvikler af arealet har oplyst administrationen om, at de vil forsøge at indgå aftale med de berørte grundejere om at fravige bestemmelserne i vejlovens § 124 stk. 3, der tager afsæt i, at en nedlæggelse tidligst kan træde i kraft fire år efter, at Kommunalbestyrelsen har offentliggjort sin plan herom. Samt en fravigelse af Vejlovens § 125, der tilsiger, at der skal udfærdiges en tilstandsrapport, der dokumenterer vejens udstyr og tilstand. En fravigelse jf. vejlovens § 124 stk. 3 og § 125 fastsættes i § 126. Vejlovens § 126 kan anvendes, når der er indgået aftale mellem Kommunalbestyrelsen og samtlige berørte grundejere, og alle parter er enige herom. Administrationen stiller sig i den forbindelse positivt til denne aftale.

I forbindelse med forestående ansøgning og sagsbehandling har administrationen foretaget en partshøring og orientering til samtlige ejere af ejendomme i [adresse]. I høringsperioden fra den 7. april til og med den 2. juni 2025 har administrationen modtaget to høringssvar, som har givet anledning til en supplerende høring af de to parter i perioden fra den 11. til og med den 26. august 2025. I forbindelse med modtagelse af høringssvarene fra henholdsvis den ordinære høring og den supplerende høring er der ingen nye indkomne informationer, der giver anledning til at ændre sagens forhold. Høringsbrev og indkomne svar fremgår af de vedhæftede Bilag B.

Administration indstiller til Kommunalbestyrelsen, at det besluttes at nedlægge den offentlige vej, litra (7000)”aq” [adresse], [adresse], mellem [adresse] og [adresse] (lysegrønne areal i Bilag A) med henblik på salg. Derudover indstiller administrationen, at Kommunalbestyrelsen beslutter, at den offentlige vej, litra (7000)”aq” [adresse], [adresse], mellem [adresse] og [adresse] nedklassificeres (lilla areal i Bilag A) til privat fællesvej.

## Økonomiske konsekvenser

Ingen bevillingsmæssige konsekvenser.